Tilawin zmerent ad sewwent seksu ɣef waṭas n twsatin, s usugnan-nsent id-fɣent aṭas n tqedduḥin ger-asent ad d-nebder: - Seksu s useqqi: «Ad d-nesww aseqqi, Ad d-neddem seksu-nni aqquran ɣer lḥila ad t-nessired s waman, ad t-nesmir ɣer tseksutt akken ad iqqudar, imiren ad t-nner ɣer tbaqit ad yekkaw ad d-neddem tasilt ad negg deg-s aman ad tt-nerr ad tagzag, mi yekkaw seksu-nni ad t-nerr ɣer tseksutt ad t-nesres sufell-a tasilt n useqqi akken ad ifur, ad t-neqfel s useqfel mi ad wwen ad nɛemmer aseqqi ɣer tqellalt, ad nɛemmer seksu ɣer uḍbṣi ad t- nedhen s zzit n uzemmur syen ad tnesqqi».